


בבית משפט השלום 								ת.א. 25/
בנתניה

תאריך חתימת המסמך: 5.3.25 

התובע:                 ישי אלעד 29582087
                               מרחוב סמילנסקי 15, ראשון לציון 7525873
                               טלפון: 054-8028991
   
ע"י ב"כ עו"ד אריאל פרייברג  (מ"ר 62254) 
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: office@freiberg-law.com

      – נ ג ד –

הנתבעת:                 "הפול" המאגר הישראלי לביטוחי רכב
			מרחוב אצ"ל 1, ראשון לציון
			טל': 03-9424300; פקס: 03-9424346
			דוא"ל: claim@pool.org.il



			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	819 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 



[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגישו כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 











חלק 2: 

(1) בעלי הדין : 

1. התובע, יליד 28/03/1973, היה בכל הזמנים הרלבנטיים לתביעה זו הנוהג ו/או המשתמש באופנוע הנושא מספר רישוי 62-263-63 (להלן:" רכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.


רצ"ב העתק תעודת חובה ואישור משטרה מסומנים, ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

4. [bookmark: _Hlk184814507]התובע, רואה חשבון, מנכ"ל ברדיו אף אם השפלה בע"מ, מתקשה מחמת התאונה ותוצאותיה בביצוע עבודתו, נזקק להפוגות ממושכות במהלכה, ונגרמו לו הפסדי שכר.

5. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

6. עקב מגבלותיו הנובעות מהתאונה נזקק התובע להוצאות ניידות ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 12/05/2024, בשעה 15:00, או בסמוך לכך, ברחוב דוד סחרוב בראשון לצין, היה התובע מעורב בתאונה עם קלנועית והתובע נפגע ונחבל בגופו (להלן: "התאונה").

8. צוות מד"א שהגיע למקום התאונה מצא את התובע כשהוא שרוע על הרצפה עם חבלות בעמוד השדרה ובגפיים. מחשש לפגיעה בעמוד שדרה, קובע לקרש גב, הונח צווארון והוא פונה על ידי מד"א לבית החולים "אסף הרופא" בצריפין.

9. בבית החולים התקבל מיד לחדר הלם, בדיקות הדמיה שבוצעו הדגימו שברים בחוליות הגביות עם תזוזה, שברים בצלעות, שבר בסקפולה, שבר אולקרנון מרוסק במרפק שמאל, חתכים, ופגיעה בעמוד שדרה והוא אושפז לטיפול אורתופדי, נשימתי והשגחה.

10. בחלוף 4 ימי אשפוז שוחרר לביתו כשידו השמאלית נתונה בסד גבס בהנחיה לנטילת משככי כאבים, המשך מעקב רפואי אורתופדי ונשימתי, התערבות ניתוחית לקיבוע השברים ומנוחה בת 28 ימים.

11. בתאריך 21.5.24 אושפז התובע בבית החולים אסף הרופא, ותחת הרדמה כללית נותח לשחזור השבר במרפק וקיבועו באמצעות פלטה וברגים. בחלוף יממה שוחרר התובע כשידו נתונה בסד, בהמלצה ליד מורמת, המשך מעקב אורתופדי וכירורגי, טיפולי פיזיותרפיה, נטילת משככי כאבים ומנוחה בת 6 שבועות.

12. התובע המשיך במעקב הרפואי הן במסגרת מרפאות החוץ של בית החולים והן במסגרת הקהילה, והופנה לביצוע טיפולי פיזיותרפיה בשילוב טיפולי הידרותרפיה במקביל להפעלה עדינה של הכתף המרפק והזרוע, נטילת משככי כאבים ושימוש בסד אחורי להגנה.

13. חרף הטיפולים והמעקב האינטנסיבי נותר התובע עם כאבים והגבלה בתנועות הצוואר והגב, וכאבים והגבלה ניכרת בתנועות כתף ומרפק זרוע שמאל עם הפרעות תחושה ונימול והוחלט להפנותו להמשך מעקב וביצוע בדיקת EMG בהמלצה לאשפוז לצורך ניתוח נוסף להסרת הקיבועים.

14. בתאריך 30.12.24 אושפז התובע ותחת הרדמה כללית נותח לצורך הסרת הקיבוע במרפק שמאל. לאחר התאוששות שוחרר התובע לביתו כשידו חבושה בהנחיה ליד מורמת, הפעלה על פי יכולת, המשך מעקב רפואי ומנוחה בת חודש ימים.


רצ"ב תעודות רפואיות, מסומנות "כנספח 2".

15. מאז התאונה סובל התובע מכאבים ומהגבלה בתנועות כתף, מרפק וזרוע שמאל, מכאבים והגבלה בתנועות הצוואר והגב, מקושי באחיזה והרמה, מקושי בכיפוף, ישיבה עמידה והליכה ממושכות, מקושי בביצוע פעולות ידניות, מכאבים וקושי בהפעלת יד שמאל, מצלקות מכערות, בולטות ורגישות למגע, מקשיי שינה והירדמות, והטיפולים בו צפויים להימשך גם בעתיד. 

16. התובע, רו"ח, מנכ"ל ברדיו אף אם השפלה בע"מ, מחמת התאונה ותוצאותיה נעדר התובע מעבודתו, הוא מתקשה בביצועה, נאלץ לקחת הפוגות ממושכות במהלכה ונגרמו לו הפסדי שכר.

17. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

18. עקב מגבלותיו הנובעות מהתאונה, בשים לב לכך שבמועד התאונה התנייד באמצעות כלי רכב דו גלגלי, נזקק התובע להוצאות ניידות ולהסעות מיוחדות, ויזקק לכך גם בעתיד. 
                       
חלק 3 

19. להלן פירוט נזקי התובע:
1. נזק מיוחד:  
(1)  פגיעה בכושר ההשתכרות בעבר –			          175,000 ₪ 
(2)  עזרת הזולת בעבר –	           				              25,000 ₪  
(3)  הוצאות רפואיות ונסיעות לטיפולים בעבר –	           5,250 ₪ 
(4)  הסעות מיוחדות והוצאות ניידות בעבר -      		16,000 ₪

2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות בגין נסיעות מיוחדות ומוניות בעתיד. 
(5)  פיצוי בגין נזקיו הלא ממוניים של התובע. 


פירוט העובדות המקנות סמכות לבית המשפט:
 
20. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

21. הנתבעת חייבת לפצות את התובע בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת  לדין ולחייבה, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	



                                                                                          ______________
						               אריאל פרייברג, עו"ד
								          ב"כ התובע



